མ་གཞི་ས་ལྒང་སྟེང་གི་སྲོག་ཆགས་ལས་ཆེས་རྣམ་རིག་གསལ་བ་ནི་མི་ཡིན་པར་རློམ་ལ་ཡིན་ཡང་སྲིད།ཡིན་ནའང་མི་གང་མང་ཞིག་གི་བདེ་སྐྱིད་རྒྱང་རིང་གི་དམིགས་ཡུལ་དུ་བཟུང་ནས།འགྲུབ་ཚར་རྒྱུ་མེད་པའི་འདོད་ཧམ་དེའི་དཀའ་སྡུག་གི་ཀློང་ནས་མི་ཚེ་རྫོགས་འགྲོ་བ་ནི་སྲོག་ཆགས་གཞན་ལས་ཀྱང་ཆེས་གླེན་རྟགས་ཤིག་རེད།མི་ཞིག་ཡིན་ན་བྱ་བ་ཆེ་ཆུང་གང་ཡིན་རུང་མུ་མཐུད་དུ་བསྒྲུབས་ནས་འགྲོ་དགོས་པ་ནི་ལམ་བུ་རེད།རང་གི་བྱ་བ་རེད།འོན་ཀྱང་འདོད་ཧམ་ཆེན་པོ་དེས་རང་ཉིད་སྡུག་ལ་སྦྱར་བ་ནི་མི་ཚེའི་བདེ་སྐྱིད་གཞོམ་པའི་འཆར་གཞི་རེད།མི་སུ་ཡིན་ཡང་ལོ་ན་གཞོན་སྐབས་འཕྲོད་བསྟེན་འདི་དག་ལ་དོ་སྣང་མ་བྱས་ན་རྒས་ཟིན་རྗེས་འགྱོད་པས་བཅོས་ཐབས་མེད་པ་ཡིན།